**Vakok és Gyengénlátók Közép-Magyarországi Regionális Egyesülete  
Rendkívüli híreink**

## Tartalom

[1. Gyászjelentés](http://freemail.hu/mail/index.fm#1.hir)  
[2. Változik a személyes ügyfélfogadási rendünk](http://freemail.hu/mail/index.fm#2.hir)  
[3. Gyógyító hangfürdő](http://freemail.hu/mail/index.fm#3.hir)  
[4. Pótlóbusz jár a H5-ös HÉV helyett négy egymást követő vasárnap](http://freemail.hu/mail/index.fm#4.hir)

## 1. Gyászjelentés

Kedves Olvasók, tisztelt Pályázók!   
  
Sipos Balázs Úr, a Péntek Lajos Csökkentlátó Gyermek Alapítvány kuratóriumának képviselője mély fájdalommal  tájékoztatta  Egyesületünket arról, hogy hosszú, méltósággal viselt betegsége után elhunyt Péntek Lajos Úr, a Péntek Lajos Csökkentlátó Gyermek Alapítvány létrehozója, megalkotója.   
Ezt a nemes célokat szolgáló Alapítványt Péntek Lajos Úr 24 éve hívta életre, felvállalta, hogy tőle telhető mértékben, a saját terheit félretéve tesz sorstársainak ügyéért. Az Alapítvány évről-évre a Vakok és Gyengénlátók Közép-Magyarországi Regionális Egyesületével karöltve országos pályázati lehetőség megvalósításával azon tanulói jogviszonyt folytató látássérült gyermekeket támogatta, akik nehezebb élethelyzetüknél fogva egy-egy tanulást segítő eszköz megvásárlására nem lettek volna képesek az Alapítvány segítsége nélkül.   
Az elmúlt 3 év időszakában az Alapítvány közel 70 gyermeket segített speciális, tanulást segítő eszközökhöz.   
Egyesületünk valamennyi munkatársa őszinte részvétét, és mély együttérzését szeretné kifejezni Péntek Lajos Úr elhunyta miatt. Hálás szívvel gondolunk mindarra az áldozatos munkára, mellyel sorstársainkat támogatta, segítette mindennapjaik könnyebbé tételében.   
Sipos Balázs Úr arról tájékoztatta Egyesületünket, hogy az idei évben meghirdetett pályázat, amely pár nappal ezelőtt zárult, változatlan formában, a pályázati kiírásban foglaltaknak megfelelően kerül lebonyolításra.

## 2. Változik a személyes ügyfélfogadási rendünk

Ezúton tájékoztatjuk tagjainkat, valamint a hírlevél olvasóit, hogy 2016. november 10-én (csütörtökön)a Hermina út 57 szám alatti ügyfélszolgálati irodánkban 8-16 óra között tudjuk személyes megkeresésüket fogadni. Az ezt követő időszakban kizárólag telefonon, valamint e-mailben tudják felvenni a kapcsolatot ügyfélszolgálati irodánk munkatársaival.

## 3. Gyógyító hangfürdő

Kedves Barátaink!   
A XV. KERÜLETI LÁTÁSSÉRÜLTEK KLUBJA következő összejövetele november 11-én, 14-16.30 óra között, a Nyitott Ajtó Együttműködési Iroda helyiségében lesz 1156 Budapest, Páskomliget u.6.  (az Újpalotai Vásárcsarnokkal szemben, a CIB Bank mellett. Megközelíthető: a 196, 296, 96, 130, 231 buszokkal, valamint a 69-es villamossal Vásárcsarnok megállóig)   
EZÚTTAL KRAYNÉ FARAGÓ ZSUZSA KÖZÖSSÉGI CIVIL SZERVEZŐ, HANGMASSZŐR LESZ A VENDÉGÜNK, AKI A HANGTÁLAK REJTELMEIBE VEZET BE MINKET   
A részvételi szándékodat jelezzed Moldován Eszternél a 06-30/498-9659-es telefonszámon, vagy a [lampas.xvker@gmail.com](javascript:fm.eMailClicked.raise('lampas.xvker@gmail.com');) E-mail címen   
Amennyiben módodban áll, szívesen fogadjuk hozzájárulásodat némi aprósütemény, gyümölcs, üdítő formájában.   
Mindenkit sok szeretettel várunk, hívd el a hozzátartozóidat, a barátaidat is!   
  
Üdvözlettel:   
"Közösség Lámpásai" XV. Kerületi Látássérültek Klubja   
[lampas.xvker@gmail.com](javascript:fm.eMailClicked.raise('lampas.xvker@gmail.com');)   
Csukáné Polyák Erzsébet közösségi civil szervező   
06 70 773 4054   
Moldován Eszter közösségi civil szervező   
06 30 498 9659   
Simon F. Nándor közösségi civil szervező

## 4. Pótlóbusz jár a H5-ös HÉV helyett négy egymást követő vasárnap

A H5-ös HÉV négy egymást követő vasárnap: 2016. november 13-án, 20-án, 27-én és december 4-én, az első járatindulástól délig rövidített útvonalon, Békásmegyer és Szentendre között jár, a III. kerületi Pók utcai gyalogos felüljáró felújítási munkái miatt. A Batthyány tér M+H és Békásmegyer H között pótlóbusz szállítja az utasokat. A H5-ös pótlóbuszon kerékpárok szállítása megengedett.   
  
A közlekedési változással kapcsolatosan további információkat a forráslinket megnyitva olvashatnak.   
  
Forrás:   
<https://www.bkk.hu/2016/11/potlobusz-jar-a-h5-os-hev-helyett-a-batthyany-ter-es-bekasmegyer-kozott-november-13-an-20-an-27-en-es-december-4-en/>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.